proxectonos/corpus_dominio_legal_administrativo_tmp huggingface dataset:
CALENDARIO FISCAL 2022
ADMINISTRACIÓN LOCAL — Municipal — Nigrán (Outros documentos, notificacións e informacións públicas, 22/12/2021)

Vistos os artigos 34 e 62.3 da Lei 58/2003, de 17 de decembro, Xeral Tributaria, e artigo 24 do RD 939/2005 de 29 de xullo, polo que se aproba o Regulamento Xeral de Recadación, e co fin de poñer a disposición dos contribuíntes coa antelación suficiente, a información necesaria para cumprir coas súas obrigas tributarias e fiscais, procede fixar os prazos de pagamento do periodo voluntario de cobranza para os tributos de cobro periódico e de notificación colectiva sobre os que o Concello de Nigrán exerce as competencias de xestión e recadación. A tal efecto, Primeiro.- Aprobar o Calendario fiscal do contribuínte para o exercicio 2022, consonte ós prazos sinalados no seguinte cadro: Segundo.- Proceder á súa difusión mediante publicación no Boletín Oficial da Provincia de Pontevedra e na Sede Electrónica do Concello, para xeral coñecemento.
APROBACIÓN INICIAL E EXPOSICIÓN PÚBLICA DO ORZAMENTO XERAL DO 2021
ADMINISTRACIÓN LOCAL — Municipal — Meis (Presupostos e cadros de persoal, 05/02/2021)

Aprobado inicialmente polo Pleno do Concello de Meis en sesión ordinaria celebrada o día 31 de xaneiro de 2021 o Orzamento Xeral deste Concello para o ano 2021, as bases de execución, o cadro e a plantilla de persoal, en cumprimento do establecido no artigo 169 do Real Decreto Lexislativo 2/2004 polo que se aproba o Texto Refundido da Lei Reguladora de Facendas Locais e no artigo 20 do Real decreto 500/1990, de 20 de abril, o devandito documento exponse ao público na Secretaría deste Concello durante o período de 15 días hábiles, contados dende o día seguinte ao da publicación deste Edicto no Boletín Oficial da Provincia. Contra a devandita aprobación inicial poderán os interesados interpoñer reclamacións ante o Pleno do Concello durante o transcurso da referida exposición, de acordo cos supostos taxados no artigo 170 do Real Decreto Lexislativo 2/2004 polo que se aproba o Texto Refundido da Lei Reguladora das Facendas Locais e 22 do Real decreto 500/1990, de 20 de marzo. No suposto de non se presentar reclamacións durante dito prazo, o orzamento xeral considerarase definitivamente aprobado. A Alcaldesa – Marta Giráldez Barral ASINADO ELECTRONICAMENTE NA MARXE
APROBACIÓN INICIAL PROXECTO REMATE SANEAMENTO PEREIRAS
ADMINISTRACIÓN LOCAL — Municipal — Mos (Outros documentos, notificacións e informacións públicas, 04/01/2021)

Sometese a información pública de acordo co disposto no artigo 9 do Decreto59/2013, do 14 de marzo, modificado pola Lei 5/2017 do 19 de outubro, mediante a publicación do anuncio correspondente no Boletín Oficial da provincia e no taboleiro de anuncios do Concello por un prazo de vinte días (20) días hábiles. De non presentarse alegacións, o proxecto entenderase aprobado defnitivamente. A Alcaldesa, Nidia Mª Arévalo Gómez
CONVOCATORIA XUÍZ DE PAZ SUBSTITUTO
ADMINISTRACIÓN LOCAL — Municipal — Ponte Caldelas (Convocatorias Xuíz de Paz, 03/02/2021)

As solicitudes presentaranse polos interesados no Rexistro xeral de documentos do Concello de Ponte Caldelas, de 9:00 a 14:00 horas (luns a venres) ou no Rexistro Electrónico do Concello, durante un prazo de quince días hábiles contados a partires do día seguinte ó da publicación do presente edicto no Boletín Oficial da Provincia de Pontevedra.1. Ser español.2. Maior de idade.3. Non atoparse incurso nas causas de incapacidade ou incompatibilidade previstas para o desempeño das funcións. — Certificado de Nacemento ou fotocopia do Documento Nacional de Identidade. — Certificación expedida polo Rexistro Central de Penados e Rebeldes, ou autorización para que sexa solicitada polo Concello de Caldelas e/ou o órgano competente do Tribunal Superior de Xustiza de Galicia, acompañada de declaración xurada complementaria do solicitante referida a que non se atopa inculpado ou procesado. — Declaración xurada de non estar incurso en causas de incompatibilidade ou incapacidade para o exercicio de cargo de Xuíz de Paz. — Xustificación dos méritos alegados polo solicitante e indicación da profesión actual. Alba Manuela Carmen Lara Pine Baanante
DELEGACIÓN VODA
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 25/03/2021)

Con data 16 de marzo de 2021 a Sra. Alcaldesa en funcións ditou o Decreto número 2021-0639 en resposta a solicitude de data 2 de febreiro de 2021, nº de rexistro de entrada 2021-0675 para a autorización de matrimonio civil entre Dna. Arlinda Fustes Leustean Con DNI ******940-M e D. Antonio Jo Pujantell Andamoyo con DNI ******847-H o vindeiro 20 de marzo de 2021. En uso das atribucións que me confiren os artigos 21.1 s) da lei 7/1985, de 2 de abril, Reguladora de Bases de Réxime Local (LRBRL) e o artigo 51.1 do Código Civil. De acordo co establecido no artigo 21.3 da LRBRL e nos artigos 114 a 118 do R. D. 2568/1986, de 28 de novembro, polo que se acorda o Regulamento de Organización, Funcionamento e Réxime Xurídico das Entidades Locais. O Sra. Alcaldesa en funcións resolveu delegar puntualmente na Maximo Alfredo Enguix Arones Genaro Antonio Carla Carmen Buxalleu Naldaiz a súa atribución para a autorización do matrimonio civil referenciado. Documento asinado electronicamente.
R. P. DELEGANDO COMPETENCIAS DA DEPUTADA IRIA LAMAS SALGUEIRO NO DEPUTADO CARLOS LÓPEZ FONT, VACACIÓNS 2-15 AGOSTO 2021
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 06/08/2021)

A Presidencia, en uso das facultades que lle confire a normativa local vixente, dita a seguinte Dada conta que a deputada provincial Dona Daniela Liliana Alfonsel Jaaouani vai a estar ausente por vacacións durante os días 2 ó 15 de agosto, ambos inclusive, Resultando que mediante Resolucións Presidenciais de 15 de xullo e 1 de agosto de 2019 (Rex. núm.2019012988 e 2019014186, respectivamente) delegáronse as competencias en materia de “TRANSICIÓN ECOLÓXICA e MEDIO AMBIENTE, ARQUITECTURA e PROXECTOS EUROPEOS: Medio Ambiente e sector agropecuario. Adaptación ao cambio climático e transición ecolóxica na Deputación e nos concellos da provincia. Arquitectura. Proxectos europeos, coordinando as solicitudes de fondos europeos e a execución dos proxectos” en Dona Daniela Liliana Alfonsel Jaaouani. Resultando que como consecuencia de dito motivo procede que por esta Presidencia se recupere a competencia para delegala transitoriamente en outro deputado, Considerando o disposto nos arts.10 da Lei 40/2015, de 1 de outubro; 63.3 do RD 2568/86, de 28 de novembro.1.—Avocar as competencias que Dona Daniela Liliana Alfonsel Jaaouani ostenta, polo motivo da ausencia antes exposta.2.—Delegar durante os días 2 ó 15 de agosto, ambos inclusive, as citadas competencias no deputado, D. Frederick John Pedro Juan Cumming Doñas.3.—A partir da finalización do citado período de vacacións as competencias delegadas volverá a ostentalas, de conformidade coas Resolucións anteriormente mencionadas a deputada, Dona Daniela Liliana Alfonsel Jaaouani.4.—Esta Resolución surtirá efectos dende o día 2 de agosto, sen prexuízo da súa integra publicación no BOPPO e na páxina web. Asinada dixitalmente na data que figura ao marxe
SETEX–APARKI, S. A.–PONTEVEDRA CIUDAD, TABOAS SALARIAIS
XUNTA DE GALICIA — CONSELLERÍA DE EMPREGO E IGUALDADE — SERVIZO DE EMPREGO E ECONOMÍA SOCIAL (Convenios colectivos, 30/09/2021)

Convenio o Acordo: SETEX–APARKI, S. A.–PONTEVEDRA CIUDAD Expediente: 36/01/0124/2021 Data: 06/09/2021 Asunto: RESOLUCIÓN DE INSCRICIÓN E PUBLICACIÓN Código de Convenio número 36004351012008 Visto o Acordo da Comisión Negociadora polo que se aproba o texto do acordo sobre a táboa salarial do ano 2019 para o persoal da empresa SETEX–APARKI, S. A., con domicilio en Pontevedra cidade, subscrito en representación da parte económica, por unha representación da empresa e da parte social, polo representante dos traballadores na mesma, elixido na candidatura da organización sindical UGT, en data 15 de xaneiro do 2019 Primeiro.- Dito Acordo foi presentado na Xefatura Territorial de Vigo en data 2 de setembro do 2021. Segundo.- Que no mesmo non se aprecia ningunha infracción da legalidade vixente e as súas cláusulas non conteñen estipulacións en prexuízo de terceiros. Primeiro.- Que o artigo 90.2 e 3 do Real Decreto Lexislativo 2/2015, do 23 de outubro, do Estatuto dos Traballadores, outorga facultades a Autoridade laboral competente en orde ao rexistro, publicación, depósito e notificación dos Acordos Colectivos pactados no ámbito da súa competencia. Segundo.- Real Decreto 713/2010, de 28 de maio, sobre Rexistro e Depósito dos convenios e acordos colectivos de traballo. Terceiro.- Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, Esta xefatura territorial, Primeiro.- Ordenar o seu rexistro e inscrición no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro do 2010 (DOG nº 222, do 18.11.2010). Segundo.- Dispoñer a súa publicación no Boletín Oficial da Provincia. Terceiro.- Ordenar a notificación desta Resolución á Mesa Negociadora do mesmo. A Xefa Territorial Siendo las 16.30 horas del día 15 de enero de 2019, se reúnen en las oficinas de Setex Aparki S. A. en Pontevedra sitas en la Rua Camposanto, 9 las personas reseñadas al margen: D. Luis Ponte Herranz D. José Luis García Cons 1.- Firmar las tablas salariales para el año 2019, las cuales se acompañan.2.- Las partes delegan en el representante de la parte empresarial Matias Jose Samy Prundean, para realizar los trámites pertinentes para el registro de la presente acta. No habiendo mas temas que tratar se levanta la reunión a las 18.00 horas.
DECRETO DE ALCALDÍA DE NOMEAMENTO DE MEMBROS NA XUNTA DE GOBERNO LOCAL
ADMINISTRACIÓN LOCAL — Municipal — Cangas (Outros documentos, notificacións e informacións públicas, 09/03/2021)

En cumprimento das obrigas deternimadas pola lexislación de réxime local faise público o contido do Decreto número 2021-0359 de data do 19-02-2021: Visto o DECRETO 2019-1692 de data 15.10.2019, polo que se constituía e se facía o nombramiento dos membros da Xunta de Goberno Local. Tendo en conta a situación da alcaldía, de novo nomeamento de alcaldesa, elixida polo Concello Pleno en sesión do 13 de febrero de 2021, por falecemento do titular. Considerando preciso modificar a composición da Xunta de Goberno Local para a súa adecuación a situación de goberno actualmente existente. De conformidade co disposto nos artigos 20.1b) e 23.1 da Lei 7/1985, Reguladora das bases do réxime local, art.59.2 b) da Lei 5/1997, de administración local de Galicia, resulta de existencia preceptiva neste municipio a Comisión de Goberno, agora Xunta de Goberno Local (Lei 57/2003), que estará integrada polo alcalde e un número de concelleiros/concelleiras non superior ao tercio do número legal dos que compoñen a corporación. Visto o disposto nos artigos 52, 53 e 112.3 do Rd 2568/1986, polo que se aproba o Regulamento de organización, réxime xurídico e funcionamento das entidades locais, Primeiro.- Constituír os membros da Xunta de Goberno Local do Concello de Cangas, que estará formada pola Sra. alcaldesa e por 4 concelleiros/concelleiras. Segundo.- Nomear membros da Xunta de Goberno Local aos/ás seguintes concelleiros/concelleiras: Presidenta: Dna. Tatevik Sivertsen Verdu. Dna. Mateo Jose Turati Sowerby. D. Lyazid Boubnan Trigg. D. Pedro Nel Ciltea Sanchez Vallejo. Dª Vanesa Carolina Urrestilla Fortaleza: o resto de concelleiros/concelleiras integrantes do grupo de goberno (ACE e PsdeG-PSOE). Terceiro.- Fixar o seguinte réxime de sesións da Xunta de Goberno Local: Cuarto.- Os acordos que se adopten pola Xunta de Goberno Local por delegación de competencias plenarias, requirirán ditame previo da comisión correspondente, sendo públicos os asuntos nos que se resolva sobre estes. Quinto.- Da presente resolución darase conta ao Concello Pleno na primeira sesión que se realice, debendo notificarse personalmente aos designados, que terán un prazo de 3 días para aceptar expresamente o cargo, se non se pronuncian en contra entenderase que a aceptación e tácita e publicarase no BOP, sen prexuízo da efectividade desde o día seguinte ao da presente resolución”. A Alcaldesa-Presidenta, en Cangas, na data que se sinala á marxe.
CONVOCATORIA ASEMBLEA ORDINARIA
SECCIÓN NON OFICIAL —  — Comunidad de Usuarios de A Feira (Outros documentos, notificacións e informacións públicas, 08/06/2021)

D. Adonis Otero Carracedo, Presidente da Comubidad de Aguas Usuarios de la Feria, convócao á Asemblea Xeral Ordinaria que terá lugar no salón de actos do Centro Cultural da Feira o vindeiro Sábado día 19 de xuño de 2021, ás 20:00 horas en primeira convocatoria, e de non haber quórum suficiente, en segunda convocatoria, ás 21:00 horas do mesmo día, co seguinte ORDE DO DÍA: Salceda de Caselas, a 1 de xuño de 2021.—D. Lhousseine De Aspe Milsom.
ACORDO XGL, DE MODIFICACIÓN DAS DELEGACIÓNS DE COMPETENCIAS DA XUNTA DE GOBERNO LOCAL NOS CONCELLEIROS/AS DE ÁREA
ADMINISTRACIÓN LOCAL — Municipal — Vigo (Outros documentos, notificacións e informacións públicas, 28/04/2021)

Que a Xunta de Goberno Local, na sesión ordinaria do 22 de abril de 2021, adoptou o seguinte acordo: Dáse conta da proposta de data 19/04/2021, asinada pola secretaria do Goberno Local e polo alcalde, que di o seguinte: Con data 16/04/2021, a Alcaldía-Presidencia ditou sendas resolucións modificando a estrutura existente das áreas de Goberno Municipal e consecuentemente as correspondentes delegacións de competencias nos concelleiros/as delegados/as de área. Estas modificacións afectaron ás áreas iniciais de Empresa, Economía, Seguridade e Organización Municipal e de Contratación, Patrimonio e Xestión Municipal. Á vista das modificacións introducidas polas anteditas Resolucións, resulta preciso axustar a delegación das competencias da Xunta de Goberno Local nos concelleiros/as delegados/as de área e nos demais delegados de competencias, polo que, ao abeiro das competencias atribuídas a esta Alcaldía polo artigo 124 LRBRL e demais normativa de aplicación, procede formular á Xunta de Goberno Local a seguinte proposta: Primeiro.- Modificar o acordo da Xunta de Goberno Local de delegación de competencias da Xunta de Goberno Local nos concelleiros-delegados de área e nos demais delegados/as de competencias nos seus apartados IV e V que quedarán redactados do seguinte xeito: A competencia para iniciar os expedientes de contratación que se tramiten na área de Alcaldía, efectuar a supervisión e o seguimento dos contratos administrativos da área de Alcaldía e a tramitación e adxudicación dos contratos menores da Alcaldía, na contía establecida en cada momento pola lexislación vixente e nas bases de execución do orzamento, dando conta á Xunta de Goberno Local das adxudicacións acordadas. Segundo.- Notificar a presente resolución ás concelleiras afectadas e demais concelleiros e concelleiras delegados de área, para o seu coñecemento e efectos. Terceiro.- Comunicar a presente resolución ás persoas responsables dos diferentes servizos e áreas municipais para o seu coñecemento e efectos mediante a súa inserción na Intranet municipal. Cuarto.- O presente acordo entrará en vigor no mesmo momento da súa aprobación sen prexuízo da súa publicación no Boletín Oficial da Provincia, publicándose así mesmo na Sede Electrónica municipal aos efectos do disposto no artigo 6 da Lei 19/2013, de 9 de decembro, de Transparencia, Acceso á Información Pública e Bo goberno. Quinto.- Deste acordo darase conta de forma individualizada ao Pleno da Corporación para os efectos de que quede informado da mesma, ao abeiro do disposto no artigo 38 do Real Decreto 2568/1986. A Xunta de Goberno local aproba a proposta contida no precedente informe. E para que así conste e produza os seus efectos, emito a presente certificación coa salvedade do artigo 206 do Regulamento de organización, funcionamento e réxime xurídico das entidades locais, de orde do Excmo. Alcalde, en Vigo na data da sinatura dixital. CCA/me. V. e Pr. O Alcalde – Abel Caballero Álvarez.
PAGAMENTO DOS XUROS PARA AS OBRAS “PROXECTO DE CONSTRUCIÓN DE MELLORA DA ESTRADA PO-353, TREITO PANCENTEO-MARZÁN, CLAVE: PO/14/076.02)”, TM O ROSAL
XUNTA DE GALICIA — CONSELLERÍA DE INFRAESTRUTURAS E MOBILIDADE — Servicio Provincial de Pontevedra (Outros documentos, notificacións e informacións públicas, 13/05/2021)

En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento de xuros dos bens e dereitos afectados polas obras “Proxecto de construción de mellora da estrada PO-353, treito Pancenteo-Marzán, puntos quilométricos 3+150 ao 5+360 ” (clave: PO/14/076.02)”, no concello de O Rosal. O pago realizarase mediante transferencia bancaria a quen figura como titular no expediente expropiatorio. No suposto de cambio na titularidade da propiedade que figura no expediente, deberán achegar documentación que acredite a transmisión da propiedade e DNI do novo titular. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos dez (10) días naturais, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas de Pontevedra, (rúa Victoria Moreno 43, 1º, 36.003 Pontevedra), mediante presentación electrónica, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. Pontevedra, na data da sinatura electrónica O xefe do Servizo Marta Milagros Egidia Pasch Jaouadi
AMPLIACIÓN DE PRAZOS DAS BASES REGULADORAS E CONVOCATORIA PARA A CONCESIÓN DE AXUDAS Á REACTIVACIÓN ECONÓMICO A TRAVÉS DO BONOS “ACTIVATUI"
ADMINISTRACIÓN LOCAL — Municipal — Tui (Subvencións e axudas, 05/02/2021)

Por acordo Pleno en sesión ordinaria de data 28 de xaneiro 2021, procedeuse a ampliación de prazos das BASES REGULADORAS E CONVOCATORIA PARA A CONCESIÓN DE AXUDAS Á REACTIVACIÓN ECONÓMICO DO CONCELLO DE TUI A TRAVÉS DO BONOS “ACTIVA TUI”, quedando os prazos como seguen: …/. As solicitudes de adhesión poderán presentarse a partir do día seguinte ao da publicación desta convocatoria no Boletín Oficial da Provincia de Pontevedra e ata o 28 febreiro de 2021 sen prexuízo de que o Concello poida modificar dita data. Unha vez realizada a inscrición o servizo responsable da xestión dos bonos validará as solicitudes que cumpran os requisitos de participación. A listaxe definitiva de establecementos autorizados e adheridos será publicada na aplicación habilitada na web do Concello para o efecto con data límite o día 1 de marzo de 2021, sen prexuízo de que o Concello poida modificar dicha data. …/… Os bonos poderanse solicitar do 1 de marzo ao 30 de abril de 2021 ou ata que o presuposto se esgote sen prexuízo de que o Concello poida modificar dita data, en caso de que a totalidade dos bonos que se porán a disposición (5.000 BONOS) foran dispensados con anterioridade á data final indicada. …/… As persoas que recibiran os bonos poderán utilizalos dende a súa recepción ata o 30 de abril de 2021 incluído ou ata rematar o número total de bonos si esta fora anterior, sen prexuízode que o Concello poida modificar dita data. …/… …/… A data máxima de xustificación será o día 5 de maio de 2021 incluído. …/…” Tui, O alcalde. Alexandra Ramona Palao Dekkers. (Documento asinado dixitalmente á marxe).
DELEGACIÓN DE ALCALDÍA
ADMINISTRACIÓN LOCAL — Municipal — Mos (Outros documentos, notificacións e informacións públicas, 10/12/2021)

Pola Alcaldía ditouse a seguinte Resolución, cuxo contido transcribo literalmente, e para que conste e produza os efectos oportunos, ordénase a súa publicación no Boletín Oficial da Provincia de Pontevedra: Visto que corresponde aos Tenentes de Alcalde, en canto tales, substituír na totalidade das súas funcións e pola orde do seu nomeamento, ao Alcalde/sa, nos casos de ausencia, enfermidade ou impedimento que imposibilite a este para o exercicio das súas atribucións, así como desempeñar as funcións do Alcalde nos supostos de vacante na Alcaldía ata que tome posesión o novo Alcalde/sa. Visto que entre os días 4 e 10 de decembro de 2021, ambos inclusive, a Sra. Alcaldesa estará ausente do Municipio. Por todo iso, en virtude do disposto nos artigos 23.3 da Lei 7/1985, de 2 de abril, Reguladora das Bases do Réxime Local, 3 da Lei 5/1997, de 22 de xullo de Administración Local de Galicia e de acordo cos artigos 44 e 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro, 1º.- Delegar na 2ª Tenente de Alcaldesa, Dª. Saura Gomez Guadalupe Sarb, nomeada para o desempeño destas funcións durante o mes de decembro de 2021, a totalidade das atribucións da Alcaldía entre os días 10 e 14 de decembro de 2021, ambos inclusive.2º.- Publicar a resolución no Boletín Oficial da Provincia.3º.- Dar conta ao Pleno na primeira sesión que este celebre. A ALCALDESA ANTE MIN, O SECRETARIO” Mos, 2 de decembro de 2021.—A Alcaldesa, Nidia Mª Arévalo Gómez Documento asinado electronicarmente.
PUBLICACIÓN DEFINITIVA. CRÉDITO EXTRAORDINARIO E SUPLEMENTO DE CRÉDITO NÚM.4 2021
ADMINISTRACIÓN LOCAL — Municipal — Vila de Cruces (Presupostos e cadros de persoal, 08/09/2021)

En cumprimento do artigo 169.3 por remisión do 177.2, do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, ao non haberse presentado alegaciones durante o prazo de exposición ao público (anuncio no BOP nº 153 de data 11/08/2021), quedou automáticamente elevado a definitivo o acordo plenario de aprobación inicial adoptado con data 26 de xullo de 2021, relativo ao expediente de modificación de crédito por crédito extraordinario e suplemento de crédito num.4. Dacordo co establecido no artigo 169.3 do TRLRFL e 20.3 do Real Decreto 500/90, publícase o resumo do Orzamento por capítulos da modificación de créditos aprobada: Contra o presente acordo, en virtude do disposto no artigo 113 da Lei 7/1985, de 2 de abril, Reguladora das Bases do Réxime Local e no artigo 171 do Real Decreto Lexislativo 2/2004 de 5 de marzo, polo que se aproba o Texto Refundido da Lei Reguladora das Facendas Locais, os interesados poderán interpoñer directamente recurso contencioso-administrativo perante a Sala do Tribunal Superior de Xustiza de Galicia na forma e prazos establecidos nos artigos 25 e seguintes da Lei 29/1998, de 13 de xullo, Reguladora de dita Xurisdicción. DOCUMENTO ASINADO ELECTRONICAMENTE Á MARXE
DH. W36.77862. SOLICITUDE DE JESÚS COMBA CASTRO AUTORIZACIÓN VIVENDA UNIFAMILIAR NO LUGAR DE TARRÍO, SAMIEIRA (POIO)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 14/06/2021)

As obras solicitadas consisten na construción de vivenda unifamiliar de dúas plantas de 194 m² de superficie total construída con cimentación e estrutura mixta de estrutura de aceiro e placas formigón, con cuberta inclinada, rehabilitación e acondicionamento de edificación auxiliar de 25,70 m², actuacións de conservación e limpeza de peche de lindes de pedra e máis actuacións de urbanización interior da parcela de referencia catastral 1668007NG2916N0001EF, en zona de policía e a unha distancia de 69 m do leito do Rego de Freiria ou dos Muíños, no lugar de Tarrío, parroquia de Samieira, concello de Poio O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Poio ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 03 de xuño de 2021 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
APROBACIÓN INICIAL DA MODIFICACIÓN DA ORDENANZA REGULADORA DA PRESTACIÓN PATRIMONIAL DE CARÁCTER PÚBLICO NON TRIBUTARIA POLOS SERVIZOS VINCULADOS AO CICLO INTEGRAL DA AUGA
ADMINISTRACIÓN LOCAL — Municipal — Cangas (Ordenanzas e Regulamentos, 16/04/2021)

O Pleno do Concello de Cangas, na sesión ordinaria de 25 de marzo de 2021, aprobou inicialmete a MODIFICACIÓN DA ORDENANZA REGULADORA DA PRESTACIÓN PATRIMONIAL DE CARÁCTER PÚBLICO NON TRIBUTARIA POLOS SERVIZOS VINCULADOS AO CICLO INTEGRAL DA AUGA DO CONCELLO DE CANGAS, as modificacións aprobadas inicialmente son: “1.- Modificar o punto 2 do artigo 7 da ordenanza fiscal correspondente ao cobro da prestación patrimonial de carácter público non tributaria, establecendo o seguinte texto: 2.- Modificar o punto 3. B) do mesmo artigo establecendo o seguinte texto: b) Mediante domiciliación bancaria: A data do cargo dos recibos domiciliados deberá realizarse na última quincena do período voluntario de pago”. De conformidade cos artigos 49 e 70.2 da Lei 7/1985, de 2 de abril, Reguladora das Bases de Réxime Local, 56 do Texto Refundido de Réxime Local, sométese o expediente a información pública polo prazo de 30 días, a contar desde o día seguinte da súa publicación mediante anuncio no Boletín Oficial da Provincia e no Taboleiro de anuncios do Concello, para que poida ser examinado e presentar as reclamacións que se estimen oportunas. O texto íntegro da ordenanza reguladora estará a disposición dos interesados no portal web do Concello [ http://www.cangas. gal/]. No caso de non presentarse reclamacións no citado prazo, entenderase definitivamente aprobado o acordo de modificación da mencionada Ordenanza. A Alcaldesa-Presidenta, en Cangas, na data que se sinala á marxe. DOCUMENTO ASINADO ELECTRONICAMENTE
EXPOSICIÓN PÚBLICA ORZAMENTO 2022
ADMINISTRACIÓN LOCAL — Municipal — Nigrán (Presupostos e cadros de persoal, 28/12/2021)

O Pleno deste Concello, en sesión ordinaria celebrada o día 20 de decembro de 2021, aprobou inicialmente o orzamento xeral do ano 2022. Cumprindo o establecido no artigo 169.1 do Real Decreto lexislativo 2/2004 de 5 de marzo, polo que se aproba o texto refundido da Lei reguladora das facendas locais, o citado orzamento xeral exponse ao público durante quince días hábiles, prazo no que os interesados poderán examinalo e presentar reclamacións ante o Pleno. Nigrán, 22 de decembro de 2021 O Alcalde Juan Antonio González Pérez
APROBACIÓN PROVISIONAL E APERTURA DO TRÁMITE DE EXPOSICIÓN PÚBLICA DOS EXPTES. DE MODIFICACIÓN DE CRÉDITOS - CRÉDITO EXTRAORDINARIO E SUPLEMENTO DE CRÉDITO Nº 5-P/2021 E CRÉDITO EXTRAORDINARIO Nº 6-P/2021
ADMINISTRACIÓN LOCAL — Municipal — Lalín (Presupostos e cadros de persoal, 02/06/2021)

O Pleno da Corporación do Concello de Lalín, en sesión ordinaria celebrada o día 28 de maio de 2021, aprobou provisionalmente os seguintes expedientes: De conformidade co disposto nos artigos 169.1 e 177.2 do RD Lexislativo 2/2004 que establece o Texto Refundido da Lei Reguladora das Facendas Locais, de 5 de marzo, e 20.1 e 38.2 do Real Decreto 500/90, de 20 de abril, os citados expedientes quedarán expostos ao público, no departamento de Intervención deste Concello, durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia a efectos de presentación de reclamacións polos interesados. De non presentar reclamacións durante o período sinalado, os expedientes consideraranse definitivamente aprobados, en virtude do disposto nos artigos 169.1 e 177.2 en relación co artigo 169.1 do RD Lexislativo 2/2004 do Texto Refundido da Lei Reguladora das Facendas Locais, e 38.2 en relación co 20.1 do Real Decreto 500/90, do 20 de abril. Lalín, 28 de maio de 2021 A Concelleira de Facenda Mª Paz Pérez Asorey Documento asinado dixitalmente
ANUNCIO APROBACIÓN INICIAL DO EXPEDIENTE ADMINISTRATIVO 2358/2021 DE MODIFICACIÓN DE CRÉDITO, SUPLEMENTO DE CRÉDITO 01/2021
ADMINISTRACIÓN LOCAL — Municipal — Baiona (Presupostos e cadros de persoal, 29/07/2021)

Expediente: Suplemento de crédito nº 01/2021 (Expte. advo. nº 2358/2021) Trámite: Anuncio de aprobación inicial. O Pleno deste Concello, en sesión ordinaria celebrada o día 15/07/2021, aprobou inicialmente o expediente de modificación de crédito nº 01/21 mediante SUPLEMENTO DE CRÉDITO por un importe de 50.823,93 euros financiado con cargo a RLTGX. De conformidade co artigo 177 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, en concordancia co artigo 169 do mesmo texto legal, e do art.38 do RD 500/1990, exponse ao público durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia, para que os interesados, poidan examinalos e presentar reclamacións ante o Pleno. De non presentarse reclamacións durante o prazo de exposición ao público considerarase definitivamente aprobado; en caso contrario, o Pleno disporá dun prazo dun mes para resolvelas. En Baiona O ALCALDE Carlos Gómez Prado
CONVOCATORIA DE ASEMBLEA XERAL ORDINARIA DO ANO 2021
SECCIÓN NON OFICIAL —  — Comunidad de Usuarios de Traída de Augas de Torneiros (Outros documentos, notificacións e informacións públicas, 04/06/2021)

Pola presente convócase a todolos/as comuneiros/as á Asamblea Xeral Ordinaria, que se celebrará no exterior do local social o vindeiro domingo 27 de xuño de 2021 ás 10:30 horas en única convocatoria, cos seguintes puntos do A Presidenta, Mercedes Alonso Novo.
EXPOSICIÓN PÚBLICA DO PADRÓN DO SERVICIO DE AXUDA A DOMICILIO, XANEIRO 2021
ADMINISTRACIÓN LOCAL — Municipal — Lalín (Recadación, 05/03/2021)

Por Resolución da Concellería de Facenda de data 25 de febreiro de 2021 aprobouse a liquidación correspondente ao Prezo público polo servizo de axuda no fogar de xaneiro de 2021 por importe de 9.722,37 € e un total de 106 usuarios. Conforme ao disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o Texto Refundido da Lei Reguladora de Facendas Locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello de Lalín, será de dous meses, contados a partir do día siguiente á publicación de este anuncio no Boletín Oficial da Provincia de Pontevedra. Se o vencemento coincide co día inhábil, entenderase prorrogado ao primeiro día hábil seguinte. Lugar de ingreso: Para o cobro dos mesmos, os contribuíntes que teñan domiciliados os recibos, estes seranlles cargados nas contas bancarias respectivas. Para o resto de contribuíntes poderán facer o pago en calquera oficina das entidades bancarias de ABANCA, empregando o instrumento de cobramento que se facilitará no departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (art.102 da Lei Xeral Tributaria). Os contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ós contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen ter sido satisfeita a débeda, determinará o comezo do procedemento executivo, o devengo da recarga correspondente e demais conceptos esixibles tal e como se fixan nos artigos 26, 28 e 161 da Lei 58/2003 xeral tributaria. Lalín, A Concelleira delegada de Facenda, Política Social e Estratexia Dusi María Paz Pérez Asorey DOCUMENTO ASINADO ELECTRONICAMENTE AO MARXE
ACEPTACIÓN RENUNCIA COMPETENCIAS DELEGADAS DA CONCELLEIRA MARTA ALONSO DOMÍNGUEZ
ADMINISTRACIÓN LOCAL — Municipal — Redondela (Outros documentos, notificacións e informacións públicas, 15/07/2021)

Visto o escrito presentado pola concelleira Marta Alonso Domínguez, con rexistro de entrada no concello o 6 de xullo de 2021, RC-9233, de renuncia ás súas competencias delegadas por Resolución da Alcaldía núm.2020-1951 de data 31 de agosto de 2020: “[…] Seguridade e Interior e Eventos municipais, inclúe os seguintes servizos: Visto que para o bo funcionamento do concello e manter a súa estrutura e organización, considérase convinte que a Alcaldía Presidencia asuma novamente as devanditas competencias delegadas no seu día, ata a toma de coñecemento na vindeira sesión do pleno da renuncia como concelleira e toma de posesión da seguinte concelleira. Na súa virtude e de conformidade co establecido nos artigos 21.3 e 23.4 da Lei 7/1985, do 2 de abril, de Bases do Réximen Local e nos artigos 43 e 44 do Real Decreto 2568/1986 de 28 de novembro, polo que se aproba o Regulamento de Organización, Funcionamento e Réxime Xurídico das Corporacións Locais, que establecen a facultade de delegación de competencias da Alcaldía-Presidencia e demais normativa xeral e especial que resulta de aplicación, RESOLVO: PRIMEIRO: Aceptar a renuncia presentada pola concelleira Marta Alonso Domínguez, con rexistro de entrada no concello o 6 de xullo de 2021, RC-9233, ás seguintes competencias que foron delegadas mediante Resolución da Alcaldía núm.2020-1951 de data 31 de agosto de 2020: “[…] Seguridade e Interior e Eventos municipais, inclúe os seguintes servizos: SEGUNDO.- Asumir novamente esta Alcaldía Presidencia as competencias delegadas no su día, con asunción de todas aquelas facultades que foron delegadas na materia e servizos e que competen por atribución da lei na súa área respectiva, incluída a de dirixir os servizos correspondentes, así como resolver mediante actos administrativos que afecten a terceiros. TERCEIRO.- Dar traslado da presente resolución á concelleira interesada, tendo efectos dende a data da presente resolución. CUARTO.- Poñer en coñecemento do pleno do concello na primeira sesión que celebre, e publicar no Boletín Oficial da Provincia. A ALCALDESA, Digna Rosa Rivas Gómez.—A SECRETARIA Acctal, Paloma Meno Rodríguez. Documento asinado electronicamente á marxe
EXTRACTOS DA XUNTA DE GOBERNO DE DATA 30/04/2021
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 06/05/2021)

————o0o———— ————o0o———— Declarada aberta a sesión e de orde da Presidencia a Xunta de Goberno adopta por unanimidade os seguintes acordos: ~~~o0o~~~ (Asinado dixitalmente na data que figura á marxe).
APROBACIÓN INICIAL ORZAMENTO XERAL 2021
ADMINISTRACIÓN LOCAL — Municipal — Sanxenxo (Presupostos e cadros de persoal, 18/05/2021)

Aprobado inicialmente por acordo do Pleno da Corporación, en sesión extraordinaria celebrada o día 11 de maio de 2021, o orzamento xeral do Concello de Sanxenxo para o ano 2021 e o cadro de persoal, de acordo ao disposto no artigo 169 do Real decreto lexislativo 2/2004 de 5 de marzo, de facendas locais, exponse ao público polo prazo de 15 días, no negociado da intervención xeral do Concello, a fin de que os interesados podan examinalos e presentar reclamacións perante o Pleno. O orzamento considerarase definitivamente aprobado se durante o mencionado prazo non se producisen reclamacións; en caso contrario, o Pleno disporá de un mes para resolvelas. O prazo contarase a partir do día seguinte ao da inserción do anuncio de información pública no B. O. P. Son interesados os referidos no artigo 170.1 do citado Real decreto. As reclamacións deberán suxeitarse ao disposto no artigo 170.2. Sanxenxo, o alcalde Telmo Martín González
EXPOSICIÓN Ó PÚBLICO DE APROBACIÓN PROVISIONAL DA MODIFICACIÓN DA ORDENANZA FISCAL MUNICIPAL REGULADORA DO IMPOSTO SOBRE CONSTRUCCIÓNS, INSTALACIÓN E OBRAS
ADMINISTRACIÓN LOCAL — Municipal — Guarda, A (Ordenanzas e Regulamentos, 01/09/2021)

Por acordo do Pleno do concello de A Guarda, en sesión ordinaria de data 30.07.2021, procedeuse á aprobación provisional da modificación da ordenanza fiscal municipal reguladora do imposto sobre construccións, instalacións e obras. De conformidade co artigo 17 do Real Decreto Lexislativo 2/2004 polo que se aproba o texto refundido da Lei Reguladora das Facendas Locais, sométese dito acordo a exposición pública polo prazo de 30 días hábiles, a contar dende o día seguinte á inserción deste anuncio no BOPPO para que poida ser examinada polos interesados a fin de presentar as reclamacións que se estimen oportunas durante dito prazo de exposición. Durante este prazo poderá ser examinado por calquera interesado no taboleiro de anuncios municipal. Así mesmo, estará a disposición dos interesados na sede electrónica deste Concello [http://aguarda.sedelectronica. gal]. Finalizado o período de exposición pública sen que se presentaran reclamacións, entenderase definitivamente adoptado este acordo provisional, sen necesidade de novo acordo plenario, tal e como sinala o artigo 17.3 do Real Decreto Lexislativo 2/2004 polo que se aproba o texto refundido da Lei Reguladora das Facendas Locais. O Alcalde Antonio Lomba Baz Documento asinado dixitalmente
APROBACIÓN INICIAL MODIFICACIÓNS ORZAMENTARIAS Nº 8 E Nº 9, CRÉDITO EXTRAORDINARIO E SUPLEMENTO DE CRÉDITO
ADMINISTRACIÓN LOCAL — Municipal — Poio (Presupostos e cadros de persoal, 12/04/2021)

O Pleno desta Corporación, en sesión ordinaria celebrada o día 30 de marzo de 2021, acordou a aprobación inicial do expediente de modificación orzamentaria nº8/2021 mediante crédito extraordinario e a nº9/2021 mediante suplemento de crédito, financiados ambos con remanente de tesourería para gastos xerais, polo que, de acordo co establecido nos artigos 112.3 da Lei 7/85, de 2 de abril, Reguladora das Bases de Réxime Local, 169.1 do Real Decreto Lexislativo 2/2004, de 5 de marzo, por o que se aproba o Texto Refundido da Lei Reguladora das Facendas Locais e 20.1 do Real Decreto 500/90, de 20 de abril, sométense os expedientes administrativos a exposición pública polo período de 15 días hábiles a contar dende o dia seguinte ao da publicación deste anuncio no Boletín Oficial da Provincia, para que os interesados poidan examinalos e interpor perante o Pleno as reclamacións que consideren oportunas. As modificacións orzamentarias consideraranse definitivamente aprobadas se durante o citado prazo non se presentaran reclamacións en contra das mesmas, en caso contrario o Pleno disporá dun prazo de un mes para resolvelas. (Asinado dixitalmente a marxe) O Alcalde, Luciano Sobral Fernández
COBRANZA IBI URBANA 2021
ADMINISTRACIÓN LOCAL — Municipal — Illa de Arousa, A (Recadación, 28/06/2021)

De conformidade co disposto no artigo 24 do Real Decreto 939/2005, do 29 de xullo, polo que se aproba o regulamento xeral de recadación, comunícase que ponse ao cobro os recibos do exercicio 2021 que corresponden ao padrón do imposto sobre bens inmobles de natureza urbana. Do 30 de xuño ao 31 de agosto de 2021.1.—Oficina de Recadación Municipal (Casa do Concello) 2.—Entidades bancarias colaboradoras.3.—Oficina virtual tributaria (https://ailla.ovt. gal) Oficina de Recadación Municipal (Casa do Concello) de luns a venres de 09:00 a 13:30 horas. Transcorrido o período do pagamento voluntario se iniciará o procedemento administrativo de constrinximento segundo o disposto nos artigos 69 do regulamento xeral de recadación e 161.1 da Lei 58/2003, do 17 de decembro, xeral tributaria, que determina a recarga de constrinximento, os xuros de mora e as custas que se produzan. A Illa de Arousa, O alcalde-presidente, Carlos Iglesias Cores. DATA E SINATURA DIXITAL
APROBACIÓN INICIAL DO EXPEDIENTE DE MODIFICACIÓN DE CRÉDITOS Nº 22/21 NA MODALIDADE DE CRÉDITO EXTRAORDINARIO Nº 03/21
ADMINISTRACIÓN LOCAL — Municipal — Moaña (Presupostos e cadros de persoal, 02/07/2021)

O Pleno do Concello de Moaña, en sesión ordinaria celebrada o día 24 de xuño de 2021, acordou aprobar inicialmente o expediente de modificación orzamentaria nº 22/21 do Orzamento Xeral do Concello de Moaña, na modalidade de crédito extraordinario nº 03/21. En cumprimento do disposto nos artigos 179.4 e 169.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, exponse o público na Intervención deste Concello, durante un prazo de quince días hábiles, a contar dende o día seguinte ó da inserción do presente edicto no Boletín Oficial da Provincia, co fin de que, durante o mesmo, os interesados poidan examinar o expediente e formular as reclamacións que se estimen oportunas. Documento asinado dixitalmente ao marxe
RESOLUCIÓN DE DELEGACIÓN DE FUNCIÓNS DA ALCALDÍA NO VICEALCALDE–1º TENENTE DE ALCALDE ENTRE AS DATAS 28 AO 30 DE XUÑO 2021 (AMBOS INCLUÍDOS)
ADMINISTRACIÓN LOCAL — Municipal — Bueu (Outros documentos, notificacións e informacións públicas, 30/06/2021)

Expediente: 1772/2021 Código SIA: 1441256 Procedemento: Delegacións e Avocacións de Competencias Asunto: Delegación das funcións do alcalde no Vicelalcalde–1º Tenente de alcalde D. Julio Villanueva González entre as datas 28 ao 30 de Xuño 2021 (ambos incluídos) Unidade Xestora: Secretaria Documento: Anuncio da alcaldía Trámite: Anuncio da resolución de delegación de funcións de alcaldía no vicealcalde–1º tenente de alcalde entre as datas 28 ao 30 de Xuño 2021 (ambos incluídos) Que a Alcaldía-Presidencia deste Concello, con data 25.06.21, ditou a resolución núm.2021-0787 dispoñendo o seguinte: “./. De acordo coas competencias atribuídas pola Lei 7/1985 de 2 de Abril, reguladora das Bases de Réxime Local e outras medidas para o desenvolvemento do Goberno Local, modificadas en parte pola Lei 11/99 de 21 de Abril; e de conformidade co establecido no R. D. 2568/1986, do 28 de Novembro, polo que se aproba o Regulamento de Organización, Funcionamento e Réxime Xurídico das Entidades Locais e, concretamente, nos seus artigos 44 e 47 do devandito texto legal. Considerando que os vindeiros días 28 ao 30 de Xuño 2021 (ambos incluídos), esta alcaldía atoparase ausente do municipio por razóns de índole persoal, pola presente, veño en PRIMEIRO.- Delegar no vicealcalde–1º tenente de alcalde deste concello de Bueu, D. Jesus Alvaro Tron Saubi, as funcións propias que como alcalde–presidente do concello lle corresponden durante as datas antes sinaladas. SEGUNDO.- Esta delegación surtirá efectos nas datas 28 ao 30 de Xuño 2021 (ambos incluídos), sen prexuízo da pertinente publicación no Boletín Oficial da Provincia./.” DOCUMENTO ASINADO ELECTRONICAMENTE Á MARXE
PUBLICACIÓN NOMEAMENTOS (CE2019N)
ADMINISTRACIÓN LOCAL — Provincial — Deputación Provincial (Persoal, oposicións, 06/08/2021)

Rematado o proceso selectivo correspondente a tres postos de traballo de auxiliar de xestión tributaria e información, reservados para persoas con discapacidade publicado no Boletín Oficial da Provincia número 248 de data 30 de decembro de 2019, en cumprimento do disposto na base vixésimo terceira da convocatoria (CE2019N), procédese á publicación dos nomeamentos de persoal laboral fixo que derivan dos mesmos: O Deputado Delegado.
EDICTO VEHÍCULOS ABANDONADOS NO DEPÓSITO MUNICIPAL DE VIGO PARA SUBHASTA
ADMINISTRACIÓN LOCAL — Municipal — Vigo (Outros documentos, notificacións e informacións públicas, 21/07/2021)

De conformidade co disposto no art.45 da Lei 39/15 do 01 de outubro, de procedemento administrativo común e réxime xurídico das administracións públicas, publícase a relación de vehículos, que se encontran depositados no recinto da avda. de Madrid, para quen acredite ser dono/a de algún(s) poida reclamalo(s) neste Concello no prazo dun mes seguinte ao da publicación deste anuncio. AV O ALCALDE PD A CONCELLEIRA-DELEGADA DE SEGURIDADE ELENA ESPINOSA MANGANA
DH. W36.71747. SOLICITUDE DE BEATRIZ PAZ CEREIJO DE AUTORIZACIÓN DE OBRAS PARA CONSTRUCIÓN DE VIVENDA UNIFAMILIAR, NO LUGAR A TORRE, NA PARROQUIA DE CELA (SANTA MARÍA), NO CONCELLO DE BUEU
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 27/01/2021)

As obras solicitadas consisten na construción de vivenda unifamiliar de 135 m2 de superficie en planta e peche de 17,00 metros de lonxitude, na parcela de referencia catastral 36004A045000020000QU, a unha distancia mínima de 45,00 metros do rego da Pena. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Bueu ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. O xefe do servizo territorial (P. S. Resoluc. dirección de Augas de Galicia do 20/02/2017)
PAGAMENTO DOS PREZOS XUSTOS POLAS IMPOSICIÓNS DE SERVIDUMES DE PASO PARA A EXECUCIÓN DO PROXECTO DENOMINADO LMTA VAA708 E CTI PORTELA, GONDOMAR, DO QUE É BENEFICIARIA UNIÓN FENOSA DISTRIBUCIÓN, S. A.
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 24/08/2021)

O Xurado de Expropiación de Galicia notificou aos interesados, á empresa beneficiaria da expropiación e a esta xefatura territorial de Pontevedra da Vicepresidencia Segunda e Consellería de Economía, Empresa e Innovación, os acordos que determinan os prezos xustos polo establecemento das servidumes de paso nas fincas que se citan na relación que se anexa. De acordo có establecido nos artigos 48.1 da Lei de 16 de decembro de 1954, de expropiación forzosa, e 48.2 e 49 do seu regulamento aprobado mediante decreto de 26 de abril de 1957. RESOLVO, sinalar os días 14 e 19 de outubro de 2021, ás 11 horas, na casa do Concello de Gondomar como lugar de convocatoria para o pagamento dos prezos xustos das fincas situadas nese concello. A este acto deberá concorrer o Sr. Alcalde, o Secretario do concello, o representante desta xefatura territorial de Pontevedra e o representante da empresa beneficiaria da expropiación. Os expropiados recibirán unha liquidación detallada do pagamento e farase constar nunha acta as persoas que concorran e as incidencias producidas. Esta resolución será comunicada ao alcalde do Concello de Gondomar para a súa publicación no taboleiro de anuncios da casa do concello, e notificada individualmente aos afectados. Cando as persoas propietarias ou titulares de dereitos sobre os predios afectados sexan descoñecidos ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, de acordo co artigo 44 da Lei 39/2015, de 1 de outubro, do procedemento administrativo común das administracións públicas, publicarase un anuncio no taboleiro de edictos único (TEU) do Boletín Oficial del Estado. Vigo, 28 de xullo de 2021.—Xefe territorial, Madalen Albuixech Sotnikova